
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Ciglenica
				
KLASA: 024-08/23-003/246
URBROJ: 251-13-11-16/001-23-3
Zagreb, 6. veljače 2023.

Z A P I S N I K

s 21. sjednice Vijeća Mjesnog odbora Ciglenica, održane 6. veljače  2023. s početkom u 19,00 sati,  u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Sanja Tonković, Hrvoje Skejić, Goran Štefek, Marina Milić Babić, Milka Škripek,  Siniša Bijelić
Ostali nazočni: Gradski ured za mjesnu samoupravu, civilnu zaštitu i sigurnost, Područni odsjek Trešnjevka – sjever – Barbara Šarić – viša stručna referentica

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća stavlja Zapisnik s 20. sjednice na verifikaciju. Otvara raspravu. Predsjednica zaključuje raspravu. 
Vijeće Mjesnog odbora Ciglenica JEDNOGLASNO prihvaća zapisnik s 20. sjednice. 

Predsjednica predlaže
DNEVNI RED

1. [bookmark: _Hlk127352111]Prijedlog zaključka za asfalterski program Plana malih komunalnih akcija Mjesnog odbora Ciglenica za 2023.
2. Program rada Vijeća Mjesnog odbora Ciglenica za 2023.
3. [bookmark: _Hlk127352709]Izvješće o radu Vijeća Mjesnog odbora Ciglenica za 2022.
4. Prijedlog zaključka o raspolaganju nekretninom k.č.316 i 317 k.o. Trešnjevka
5. Pitanja, prijedlozi i obavijesti

     koji je prihvaćen JEDNOGLASNO.

Ad 1. Prijedlog zaključka za asfalterski program Plana malih komunalnih akcija Mjesnog odbora Ciglenica za 2023.

Predsjednica izvješćuje o materijalima, te predlaže da se asfalterski program Plan malih komunalnih akcija za 2023. iskoristi za potrebe uređenja Stubičke ulice od Zagorske do II Zagorske, čija obnova započinje sredinom veljače, te otvara raspravu u kojoj sudjeluju svi članovi Vijeća. Predsjednica zaključuje raspravu.              
                                                                              
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)

Ad 2.  Program rada Vijeća Mjesnog odbora Ciglenica za 2023.

Predsjednica izvješćuje o materijalima, otvara raspravu u kojoj sudjeluju svi članovi Vijeća. Predsjednica zaključuje raspravu.                                                                     
Vijeće Mjesnog odbora Ciglenica JEDNOGLASNO donosi

PROGRAM RADA 
VIJEĆA MJESNOG ODBORA
CIGLENICA ZA 2023. GODINU

1. Vijeće Mjesnog odbora Ciglenica predlaže slijedeće aktivnosti Vijeća za 2023. godinu: 
· Rješavanje problematike u prometu na području Mjesnog odbora Ciglenica
· Potpora kulturnim, obrazovnim i drugim sadržajima na terenu Mjesnog odbora Ciglenica
· Prijedlozi Vijeću GČ Trešnjevka-sjever za rješavanje  problema u infrastrukturi i za kvalitetniji, sadržajniji i sigurniji život građana u zajednici
· Odlučivanje o povremenom korištenju prostora mjesne samouprave 
· Suradnja s korisnicima prostora u MO Ciglenica
· Suradnja s komunalnim redarstvom
· Suradnja s policajcem u zajednici
· Donošenje Financijskog plana za 2023.
· Prijedlog Plana malih komunalnih akcija za 2024.
· Prijedlog akcija za Plan komunalnih aktivnosti za 2024. Gradske četvrti Trešnjevka - sjever
· Donošenje Godišnjeg obračuna za 2022.. 
2. Ovaj Program rada Mjesnog odbora Ciglenica za 2023. dostavlja se Vijeću Gradske četvrti Trešnjevka-sjever.

Ad 3.  Izvješće o radu Vijeća Mjesnog odbora Ciglenica za 2022

Predsjednica izvješćuje o materijalima, otvara raspravu u kojoj sudjeluju svi članovi Vijeća. Predsjednica zaključuje raspravu.                                         
Vijeće Mjesnog odbora Ciglenica JEDNOGLASNO  donosi 

IZVJEŠĆE O RADU
VIJEĆA MJESNOG ODBORA
CIGLENICA ZA 2022. GODINU

1. Vijeće Mjesnog odbora Ciglenica u 2022. godini:
· održalo je 12 sjednica Vijeća Mjesnog odbora 
· Vijeće Mjesnog odbora Ciglenica je na sjednicama raspravljalo o prijedlozima akata gradskih tijela, kao i zahtjevima građana
· odobrilo korištenje prostora udrugama i političkim strankama
· koordiniralo je u radu s Vijećem GČ Trešnjevka – sjever kroz koordinacije s predsjednikom Vijeća gradske četvrti Trešnjevka – sjever
· održalo je dežurstva za građane jednom tjedno u prostorijama MO Ciglenica 
· donijelo je Prijedlog  prioriteta za Plan malih komunalnih akcija za 2022. godinu
· donijelo je Financijski plan za 2022. godinu
· donijelo je Prijedlog Plana malih komunalnih akcija Vijeća Mjesnog odbora Ciglenica za 2023.
· predlagalo intervencije na terenu za unapređenju kvalitete života stanovnika.
2. Ovo Izvješće o radu Mjesnog odbora Ciglenica za 2022. godini dostavlja se Vijeću Gradske četvrti Trešnjevka-sjever.

Ad 4. Prijedlog zaključka o raspolaganju nekretninom k.č.316 k.o. Trešnjevka

Predsjednica izvješćuje o materijalima, otvara raspravu u kojoj sudjeluju svi članovi Vijeća. 
Vijeće Mjesnog odbora nije suglasno sa raspolaganjem nekretninom k. č. 316 k.o. Trešnjevka i smatra da je istu potrebno zadržati radi zadovoljenja potreba stanovnika Gradske četvrti Trešnjevka – sjever.
Vijeće Mjesnog odbora Ciglenica ističe da je moguće proširenje nogostupa, odnosno kolnika, te sadnja drveća pošto je predmetna parcela trenutno zelena površina kojih kronično nedostaje  na području Mjesnog odbora Ciglenica. 
Navedena parcela je u vlasništvu Grada Zagreba, a radi se o travnatoj parceli uz sam nogostup na samom ulasku u II Zagorsku ulicu iz Stubičke ulice, koja je trenutno devastirana, zabetonirana, dijelom ograđena, te se koristi za privatni parking
Predsjednica zaključuje raspravu.
                                
Vijeće Mjesnog odbora Ciglenica JEDNOGLASNO donosi

Z A K LJ U Č A K
(u privitku)

Ad 5. Pitanja, prijedlozi i obavijesti

Članovi Vijeća traže provjeru statusa Zaključak sa sjednice – izrada nogostupa u Tomislavovoj ulici, moli se očitovanje u kojoj je to fazi.
Članovi Vijeća pitaju postoji li nadzor za izvođenje radova uređenja Stubičke ulice i može li se stupiti u kontakt s njima.
Predsjednica Vijeća je obavijestila članove o pristiglim upitima i prijedlozima građana. 
Članovi su raspravljali o budućim akcijama i prijedlozima za poboljšanje života građana na području Ciglenice.
Dogovoren je datum održavanja sjednice za 20. ožujak 2023.                        

Sjednica je završila u 19:40 sati.
                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                         Ciglenica

